Bratsk

Bratsk (russisk: Братск) er en by i Irkutsk oblast i Russland. Den ligger på vestre bredd av det enorme Bratsk-reservoaret i elva Angara, rundt 470 km nordvest for Irkutsk.

 Historie 
Bratsk ble grunnlagt av russiske nybyggere i 1631 som en festning. Flere tretårn fra 1600-tallsfortet er nå utstilt på Kolomenskoje-godset i Moskva. Byens hurtige utvikling begynte på midten av 1950-tallet med byggingen av det store (4500 MW) vannkraftverket i Angara.

 Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1959 || align=right | 51 455 || Folketelling 1959
|-
| 1970 || align=right | 155 362 || Folketelling 1970
|-
| 1979 || align=right | 213 725 || Folketelling 1979
|-
| 1989 || align=right | 255 705 || Folketelling 1989
|-
| 2002 || align=right | 259 335 || Folketelling 2002
|-
| 2010 || align=right | 246 319 || Folketelling 2010Folketellingen 2010 for Russland: Volum 1. Befolkning og befolkningsfordeling  Del 11: Føderale distrikter i Russland, bydeler, kommunale distrikter, urbane og rurale bosetninger, s. 886. Rosstat, besøkt 15. februar 2019
|}

 Økonomi og næringsliv 
Bratsk vannkraftverk er byens viktigste økonomiske pilar. Blant øvrig industri i byen er et aluminiumsverk og en tremassefabrikk.

 Miljøproblemer 
Bratsk var blant Blacksmith Institutes «Dirty Thirty», de tredve mest forurensede stedene i verden.Blacksmith Institute 

Inntil nylig var Bratsk-reservoaret - som er et av verdens største - drikkevannskilde for mange nærliggende byer. Men etter at tonnevis av kvikksølv ble funnet på bunnen av reservoaret ble lokalbefolkningen advart og bedt om å unngå reservoaret for enhver pris. Men på grunn av Russlands økonomiske problemer blir reservoaret fremdeles brukt til fiske av hardt pressede lokale innbyggere. Ifølge Jurij Udodov, leder for Den Føderale Økologi-Komitéen i Irkutsk oblast, så har dette området «den høyeste utslippsmengden av metallisk kvikksølv i hele Sibir.»Earth Island Institute: Earth Island Journal - World News (Winter/Spring 1998-1999)    Mengden av kvikksølv-forurensing i bakken rundt den nærliggende Usolje Kjemiske Fabrikk tilsvarer halvparten av den globale produksjonen av kvikksølv i 1992.

Bratsk er blitt erklært en økologisk katastrofesone. Bratsk Aluminiumsverk har forurenset sine omgivelser i så stor grad at byen Tsjikanovskij ble evakuert i 2001 på grunn av gjentatte helsemessige kriser.The Blacksmith Institute 

 Transport 
Bratsk ligger ved Bajkal-Amur-jernbanen (BAM). Bratsk lufthavn ligger 25 kilometer nord for byen.

 Utdanning 
Høyere utdanningsinstitusjoner i byen er Bratsk Statlige Tekniske universitet og en avdeling av Irkutsk Statlige universitet.

 Se også 
 Bratsk vannkraftverk

 Referanser 

 Eksterne lenker 


Kategori:Byer i Irkutsk oblast
Kategori:Bosetninger etablert i 1631
Russland